


PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 1 septembrie 2009

Nr.29/269
RAPORT

asupra proiectului de Lege pentru modificarea alin.(1) al art.65 din Ordonanţa Guvernului nr.57/2002 privind cercetarea ştiinţifică şi dezvoltarea tehnologică şi pentru modificarea art.52 din Legea nr.500/2002 privind finanţele publice
(PL.x. 326/2009)


1. În baza prevederilor art. 95 din Regulamentul Camerei Deputaţilor, republicat, cu adresa nr. PL.x 326/ 22 iunie 2009, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege pentru modificarea alin.(1) al art.65 din Ordonanţa Guvernului nr.57/2002 privind cercetarea ştiinţifică şi dezvoltarea tehnologică şi pentru modificarea art.52 din Legea nr.500/2002 privind finanţele publice.

Pentru întocmirea raportului, Comisia a analizat avizul Comisiei juridice, de disciplină şi imunităţi, avizul Consiliului Legislativ şi Punctul de vedere al Guvernului.


Proiectul de Lege are ca obiect de reglementare modificarea articolului 65 din Ordonanţa Guvernului nr.57/2002 privind cercetarea ştiinţifică şi dezvoltarea tehnologică, precum şi modificarea şi completarea articolului 52 din Legea nr.500/2002 privind finanţele publice, în sensul acordării către instituţiile de cercetare a unui avans de până la 90% din bugetul unei etape a proiectelor de cercetare la momentul începerii acesteia. 

2. În funcţie de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din totalul de 31 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de  Lege au participat ca invitaţi: doamna Oana Adriana Badea – secretar de stat în cadrul Ministerului Educaţiei, Cercetării şi Inovării şi doamna Tatiana Tudor – consilier superior în cadrul Ministerului Finanţelor Publice.

5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Proiectul de Lege a fost adoptat de Senat, în calitate de primă Cameră sesizată, în şedinţa din 17 iunie 2009.


În urma dezbaterii, în şedinţa din 25 august 2009, Comisia a propus, cu unanimitatea voturilor celor prezenţi, adoptarea proiectului de Lege, cu amendamentele din Anexă. 

ANEXĂ

I. Amendamente admise

	Nr.

crt.
	Text 
act normativ de bază
	Text 

Proiect de Lege
	Text propus de Comisie

(autorul amendamentului)
	Motivare

	1.
	---
	Titlul Legii: Lege pentru modificarea alin.(1) al art. 65 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică şi pentru modificarea art. 52 din Legea nr. 500/2002 privind finanţele publice
	Titlul Legii: Lege pentru modificarea alin.(1) al art. 65 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică şi pentru modificarea şi completarea art. 52 din Legea nr. 500/2002 privind finanţele publice
	Respectarea normelor de tehnică legislativă.

	2.
	Art. 65. – (1) Autoritatea de stat pentru cercetare-dezvoltare, precum şi orice altă autoritate contractantă pot acorda contractorului, în baza contractului de finanţare şi în limita bugetului de care dispun, trimestrial, semestrial sau, după caz, pentru o altă durată stabilită conform programării prevăzute în contract, plăţi în avans, după cum urmează: 

a) după semnarea contractului de finanţare, o plată în avans din suma alocată pentru conducerea programului/ proiectului, în cuantum de 25%-30% din cheltuielile ocazionate de organizarea activităţii, în vederea iniţierii programului/proiectului şi elaborării documentelor de planificare şi programare ale acestuia; 

b) plăţi în avans în cuantum de 25%-30% din suma alocată pentru conducerea programului/proiectului, respectiv din suma alocată pentru realizarea/execuţia proiectului/subproiectului, aferentă fiecărei perioade stabilite prin programare.
---
	Art. I – Alineatul (1) al articolului 65 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, publicată în Monitorul Oficial al României, Partea I, nr. 634 din 30 august 2002, aprobată cu modificări şi completări prin Legea nr. 324/2002, cu modificările şi completările ulterioare, va avea următorul cuprins: 
„(1) Autoritatea de stat pentru cercetare-dezvoltare, precum şi orice altă autoritate contractantă pot acorda contractorului, în baza contractului de finanţare şi în limita bugetului de care dispun, trimestrial, semestrial sau, după caz, pentru o altă durată stabilită conform programării prevăzute în contract, plăţi în avans, după cum urmează: 
a) după semnarea contractului de finanţare, o plată în avans din suma alocată pentru conducerea programului/ proiectului, în cuantum de minimum 30% şi maximum 90% din cheltuielile ocazionate de organizarea activităţii, în vederea iniţierii programului/proiectului şi elaborării documentelor de planificare şi programare ale acestuia; 
b) plăţi în avans în cuantum de minimum 30% şi maximum 90%din suma alocată pentru conducerea programului/proiectului, respectiv din suma alocată pentru realizarea/execuţia proiectului/subproiectului, aferentă fiecărei perioade stabilite prin programare.
c) cuantumul avansului prevăzut la lit. a) şi b), precum şi perioadele de acordare se stabilesc de către Ministerul Finanţelor Publice, la propunerea Ministerului Educaţiei, Cercetării şi Inovării.”
	Art. I – Alineatul (1) al articolului 65 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, publicată în Monitorul Oficial al României, Partea I, nr. 634 din 30 august 2002, aprobată cu modificări şi completări prin Legea nr. 324/2002, cu modificările şi completările ulterioare, se modifică şi va avea următorul cuprins: 
Text nemodificat. 

Text nemodificat. 
Text nemodificat. 


	Respectarea normelor de tehnică legislativă.


	3.
	Art. 52 - (7) Guvernul poate stabili prin hotărâre, la propunerea ministrului finanţelor publice, acţiunile şi categoriile de cheltuieli pentru care se pot efectua plăţi în avans de până la 30% din fondurile publice, criteriile, procedurile şi limitele care se vor folosi în acest scop.
---
	Art. II – Articolul 52 din Legea nr. 500/2002 privind finanţele publice, publicată în Monitorul Oficial al României, Partea I, nr. 597 din 13 august 2002, cu modificările ulterioare, se modifică şi se completează după cum urmează: 

1. Alineatul (7) va avea următorul cuprins:
„(7) Guvernul poate stabili prin hotărâre, la propunerea ministrului finanţelor publice, acţiunile şi categoriile de cheltuieli pentru care se pot efectua plăţi în avans de până la 30% din fondurile publice, criteriile, procedurile şi limitele care se vor folosi în acest scop.
2. După alineatul (7) al articolului 52 se introduce un nou alineat, alin. (71), cu următorul cuprins: 

„ (71) Excepţie fac proiectele de cercetare ştiinţifică, obţinute prin competiţii naţionale, pentru care se pot efectua plăţi în avans de minimum 30% şi maximum 90%, din fondurile publice, la începutul fiecărei etape de cercetare.”
	Art. II – Articolul 52 din Legea nr. 500/2002 privind finanţele publice, publicată în Monitorul Oficial al României, Partea I, nr. 597 din 13 august 2002, cu modificările ulterioare, se modifică şi se completează după cum urmează: 

1. Alineatul (7) se modifică şi va avea următorul cuprins:
Text nemodificat.
2. După alineatul (7) se introduce un nou alineat, alin. (71), cu următorul cuprins: 

Text nemodificat.
	Respectarea normelor de tehnică legislativă. 
Respectarea normelor de tehnică legislativă.

